เทศบัญญัติเทศบาลตำบลพลับพลานารายณ์เทศบัญญัติเทศบาลตำบลพลับพลานารายณ์เรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิด หรือบางประเภทในท้องที่เขตเทศบาลตำบลพลับพลานารายณ์อำเภอเมืองจันทบุรี จังหวัดจันทบุรีพ.ศ.๒๕๕๒ อาศัยอำนาจตามความในมาตรา ๙แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐เทศบาลตำบลพลับพลานารายณ์ โดยความเห็นชอบของสภาเทศบาลตำบลพลับพลานารายณ์ และผู้ว่าราชการจังหวัดจันทบุรีจึงตราเทศบัญญัติไว้ดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลตำบลพลับพลานารายณ์เรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภทในท้องที่เขตเทศบาลตำบลพลับพลานารายณ์ อำเภอเมืองจันทบุรี จังหวัดจันทบุรี พ.ศ.๒๕๕๒ข้อ ๒[๑]เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมเมืองจันทบุรีที่ออกตามความในพระราชบัญญัติการผังเมืองพ.ศ. ๒๕๑๘ข้อ ๓ในเทศบัญญัตินี้บริเวณที่ ๑ หมายความว่าด้านเหนือ จดทางหลวงแผ่นดินหมายเลข ๓๑๕๐ตรงจุดตัดแนวเขตเทศบาลหลักเขตที่ ๓ ตามแนวถนนทางทิศตะวันออกจดทางหลวงแผ่นดินหมายเลข ๓ (ถนนสุขุมวิท)ด้านตะวันออก จดทางหลวงแผ่นดินหมายเลข ๓๑๕๐ตัดกับทางหลวงแผ่นดินหมายเลข ๓ (ถนนสุขุมวิท) ตามแนวถนนทางทิศใต้จดจุดตัดกับทางหลวงแผ่นดินหมายเลข ๓๑๕๔ (ถนนตรีรัตน์)ด้านใต้ จดทางหลวงแผ่นดินหมายเลข ๓๑๕๔ตัดกับทางหลวงแผ่นดินหมายเลข ๓ (ถนนสุขุมวิท) ตามแนวถนนทางทิศตะวันตกจดจุดตัดกับแนวเขตเทศบาลตรงหลักเขตที่ ๕ด้านตะวันตก จดทางหลวงแผ่นดินหมายเลข ๓๑๕๐ตรงจุดตัดแนวเขตเทศบาลหลักเขตที่ ๓ ตามแนวเขตเทศบาลทางทิศใต้ จดหลักเขตที่ ๔จดจุดตัดกับแนวเขตเทศบาลตรงหลักเขตที่ ๕บริเวณที่ ๒ หมายความว่าพื้นที่ในเขตเทศบาลตำบลพลับพลานารายณ์ ยกเว้นพื้นที่ในบริเวณที่ ๑ทั้งนี้ ตามแผนที่ท้ายเทศบัญญัตินี้ข้อ ๔ภายในบริเวณที่ ๑ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน(๒)คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติ เพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๓) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลว ตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๔) สถานที่เลี้ยงสัตว์ทุกชนิดเพื่อการค้า(๕)สุสานและฌาปนสถานตามกฎหมายว่าด้วยสุสานและฌาปนสถาน(๖)สถานที่เก็บสินค้าซึ่งเป็นที่เก็บพักหรือขนถ่ายสินค้าหรือสิ่งของเพื่อประโยชน์ทางอุตสาหกรรม(๗) โรงฆ่าสัตว์หรือโรงพักสัตว์ ตามกฎหมายว่าด้วยการควบคุมการฆ่าสัตว์และจำหน่ายเนื้อสัตว์(๘) ไซโลเก็บผลิตผลทางการเกษตร(๙) สนามแข่งรถยนต์ รถจักรยานยนต์หรือรถที่ใช้เครื่องจักรกล เว้นแต่รถจักรยาน(๑๐) สนามยิงปืน(๑๑) สถานที่กำจัดมูลฝอยหรือสิ่งปฏิกูล(๑๒) สถานที่กำจัดวัตถุอันตรายตามกฎหมายว่าด้วยวัตถุอันตราย(๑๓) สถานที่ซื้อขายหรือเก็บเศษวัสดุ(๑๔) คลังสินค้าการใช้ประโยชน์ที่ดินริมทางหลวงแผ่นดินหมายเลข ๓(ถนนสุขุมวิท) ให้มีที่ว่างตามแนวขนานริมเขตทางไม่น้อยกว่า ๑๕ เมตรข้อ ๕ภายในบริเวณที่ ๒ห้ามมิให้บุคคลใดก่อสร้างอาคาร ดังต่อไปนี้(๑) คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๒) สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิง แต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓) สถานที่เลี้ยงสัตว์ทุกชนิดเพื่อการค้า(๔) สุสานและฌาปนสถานตามกฎหมายว่าด้วยสุสานและฌาปนสถาน(๕)อาคารการประกอบพาณิชยกรรมและอุตสาหกรรมประเภทอาคารสูงหรืออาคารขนาดใหญ่(๖) สถานที่กำจัดมูลฝอยหรือสิ่งปฏิกูล(๗)สถานที่กำจัดวัตถุอันตรายตามกฎหมายว่าด้วยวัตถุอันตราย(๘) สถานที่ซื้อขายหรือเก็บเศษวัสดุการใช้ประโยชน์ที่ดินริมทางหลวงแผ่นดินหมายเลข ๓(ถนนสุขุมวิท) ให้มีที่ว่างตามแนวขนานริมเขตทางไม่น้อยกว่า ๑๕ เมตรข้อ ๖ภายในบริเวณพื้นที่ที่กำหนดไว้ตามข้อ๔ และ ๕ ห้ามมิให้บุคคลใดดัดแปลงหรือเปลี่ยนแปลงการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามที่กำหนดในข้อ ๔ และ ๕ข้อ ๗ภายในบริเวณพื้นที่ที่กำหนดไว้ตามข้อ๔ และ ๕ ก่อนหรือในวันที่เทศบัญญัตินี้ใช้บังคับให้ได้รับยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ และ ๕ข้อ ๘อาคารที่ได้รับอนุญาตหรือในวันแจ้งการก่อสร้างดัดแปลง ใช้หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลง ใช้หรือเปลี่ยนแปลงการใช้ไม่แล้วเสร็จให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๙ให้นายกเทศมนตรีตำบลพลับพลานารายณ์รักษาการตามเทศบัญญัตินี้ประกาศณ วันที่ ๒๐ ตุลาคม พ.ศ. ๒๕๕๒ณัฐวัฒน์เรืองชัยโชคนายกเทศมนตรีตำบลพลับพลานารายณ์[เอกสารแนบท้าย]๑.แผนที่แนบท้ายเทศบัญญัติเทศบาลตำบลพลับพลานารายณ์ เรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่เขตเทศบาลตำบลพลับพลานารายณ์ อำเภอเมืองจันทบุรี จังหวัดจันทบุรี พ.ศ.๒๕๕๒(ดูข้อมูลจากภาพกฎหมาย)ปริยานุช/ผู้จัดทำ๒๐มกราคม ๒๕๕๓นันท์นภัสร์/ตรวจ๒๐มกราคม ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๕ ง/หน้า ๔๕/๑๓ มกราคม ๒๕๕๓